Ema ei ole superkangelane, ema on inimene!
#000000
Emasid nimetatakse tihti superkangelasteks, sest emad teevad ja jõuavad tõesti väga palju. Vanemlushariduse edendaja, "Jess, lapsed" autor Merilin Mandel leiab, et üle inimvõimete piiri töötamist superkangelaslikuks nimetamine pole õige, sest see ainult vabandab välja ja süvendab liigse koormuse just emade õlule panemist. Ta kirjutab:
#000001
Uskumatu, kui palju need emad ikka jõuavad, eks! Kes pole ema, ei oska isegi ette kujutada, mis asi on väsimus, eneseohverdusest rääkimata! Duši all käimine on tõeline luksus, üksi poes käimine on "aeg iseendale", partneri ja laste puhtad riided tulevad enda okse- ja muuplekiliste riiete arvelt – sest emad on "superkangelased"!
#000002
Ükski ema ei pea tundma, et kogu kodune elu on tema õlgadel. Kui lapsel on kaks vanemat, on nad teineteise suhtes võrdsel tasemel ja astuvad ka vanemlusrolli võrdsetena, misjärel algavad harjumuste kujundamised ja rollikokkulepped.
#000006
Lapse argine füüsiline ja vaimne tervis, tema seljas olevad riided, ta sotsiaal-emotsionaalne areng, kiindumussuhe, lapsepõlvevaib ning -elamused, olmeline lasteaia ja sõpradega seotud logistika, sündmuste organiseerimine ja läbiviimine, kasvatuse mõtestamine ja toidulaua mitmekesistamine ja läbimõtlemine – ühekski nendeks pole vaja ei emakat ega rinnapiima, piisab huvist lapse vastu ja tahtest lapse heaollu panustada.
#000007
Seega, selleaastase emadepäeva eel palun kõiki neid emade kõrval olevaid inimesi ja kollektiive, keda see kõnetab: pliis jätame need ühekordsed "vau, kui vapper ja tubli sa ikka oled, tõeline kangelane" loosungid ja kostitame emasid hoopis regulaarsemalt lausetega:
#000008
"Millest sul hetkel vajaka on?"
"Ära selle pärast enam muretse, ma teen ise."
"Sa tee süümekavabalt midagi, mis sind lõõgastab, ma võtan üle."
"Ma juba tegin, kõik on orgunnitud!"
"Ei-ei, ma olen muidugi ise haige lapsega kodus, mis sa jamad!"
"Vaatame nüüd selle olmejaotuse üle ja jagame võrdsemalt."
"Ma tahan väga panustada enda ja lapse vahelisse argisuhtesse ja hakkan sellega teadlikumalt tegelema."
#000009
Lillekimp ja kommikarp ei asenda avatud vestluseid, kaasa mõtlevat aju, abistavaid käsi, ühiskondlikku toetust ning vanemakuvandi tegelikkusega vastavusse viimist.
#000010
Aa, ja kes peab kodus rinda pistma "aga selleks kõigeks sul ju lapsehoolduspuhkus ongi" argumendiga, võib argumendi esitajale lahtkelt selgitada, et tööga seotud vanemahüvitis katabki muidu tööl käidavaid tunde, mida on päevas umbes 8, ja muul ajal ei saa kumbki vanematest lapse kastavamise eest "palka".
#000014
Eestis sündis eelmisel aastal üle saja aasta kõige vähem lapsi
#000022
Kuidas jaotub suurperetoetus, kui lapsed kasvavad kärgperedes?
#000024
Perehüvitised hilinevad veel, täpne laekumiste kuupäev pole teada
#000025